Document ID: 32004R2043

KOMISIJAS REGULA (EK) Nr. 2043/2004
(2004. gada 26. novembris),
ar kuru kuģiem, kas peld ar Īrijas karogu, aizliedz zvejot lielās sudrabzivis
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2002. gada 16. decembra Regula (EK) Nr. 2340/2002, ar ko 2003. un 2004. gadam nosaka dziļjūras zivju krājumu zvejas iespējas (2), paredz lielajām sudrabzivīm nozvejas kvotas 2004. gadam.
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju ICES III, IV zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) lielo sudrabzivju nozveja, ko veikuši kuģi, kas peld ar Īrijas karogu vai reģistrēti Īrijā, ir sasniegusi 2004. gadam piešķirto kvotu apjomu. Īrija aizliegusi zvejot šos krājumus no 2004. gada 1. augusta. Ar šo regulu jānosaka minētais datums,
IR PIEŅĒMUSI ŠO REGULU.
1. pants
Uzskata, ka ICES III, IV zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) lielo sudrabzivju nozveja, ko veikuši kuģi, kas peld ar Īrijas karogu vai ir reģistrēti Īrijā, ir izsmēlusi 2004. gadā Īrijai piešķirto kvotu apjomu.
Kuģiem, kas peld ar Īrijas karogu vai ir reģistrēti Īrijā, aizliegts zvejot lielās sudrabzivis ICES III, IV zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju), tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 26. novembrī

Labels: 8
18
6